২৬৫ কোটির সম্পত্তি! বর্তমানে গৌতম গম্ভীরের রোজগার কত জানেন?

ওয়েব ডেস্ক: গৌতম গম্ভীরের (Gautam Gambhir) কোচিংয়ে পরপর দু’বছরে ঘরের মাঠে হোয়াইটওয়াশ হয়েছে ভারত (India Cricket Team)। গুয়াহাটি টেস্টে দক্ষিণ আফ্রিকার কাছে লজ্জাজনক হারের পরেই লাল বলের ক্রিকেটে তাঁর কোচিং নিয়ে ইতিমধ্যে উঠছে প্রশ্ন। অভিযোগ, কোচের ‘নেতিবাচক মনোভাব’ এবং অতিরিক্ত নিয়ম-কানুনে দমবন্ধ হয়ে যাচ্ছে ড্রেসিংরুম। আবার অনেকেই মনে করছেন, দলের ব্যাটিং ও বোলিং—দুই বিভাগেই পরিকল্পনার স্পষ্ট অভাব চোখে পড়ছে। এমনকি গম্ভীরকে এই পদ থেকে সরিয়ে দেওয়ার দাবিতেও সরব হয়েছেন অনেকেই।

এই কারণে বিগত দু’দিন ঘরে চর্চায় রয়েছেন গুরু-গম্ভীর। সেই সঙ্গে তাঁর ব্যক্তিগত সম্পত্তির (Gautam Gambhir Net Worth) বিষয় নিয়েও চলছে আলোচনা। বিভিন্ন প্রতিবেদনের দাবি, ক্রিকেটার হওয়ার আগে থেকেই গম্ভীর ছিলেন কোটিপতি। কারণ দিল্লিতে বড় পারিবারিক ব্যবসা রয়েছে। বর্তমানে মোট কত সম্পত্তির মালিক তিনি? চলুন সেটা জেনে নেওয়া যাক।

আরও পড়ুন: ‘সোনিয়াজি’ হতে পারে গম্ভীরের সিলেবাস

বর্তমানে কত টাকা রোজগার করেন গৌতম গম্ভীর?

ভারতের প্রধান কোচ হিসেবে বছরে ১৪ কোটি টাকা বেতন পান গম্ভীর।

BCCI গম্ভীরকে ট্রাভেল অ্যালাউন্স, বিলাসবহুল বাড়ি এবং বিদেশ সফরে প্রতিদিন ২১ হাজার টাকার দৈনিক ভাতা দেয়।

র‍্যাডক্লিফ ল্যাবস, কয়েনডিসিএক্স, রিয়েল-১১ সহ একাধিক ব্র্যান্ডের বিজ্ঞাপনেও মুখ দেখিয়ে বিপুল টাকা রোজগার করেন গম্ভীর।

সোশ্যাল মিডিয়া থেকেও ভালো টাকা রোজগার করেন গৌতম। বর্তমানে ইনস্টাগ্রামে ১ কোটিরও বেশি এবং ফেসবুকে ৬৪ লক্ষ অনুগামী রয়েছে তাঁর।

গৌতম গম্ভীরের সম্পত্তির তালিকা

গম্ভীরের পারিবারিক বাড়ি রয়েছে দিল্লিতে, যার মূল্য প্রায় ৫০ কোটি টাকা।

গ্রেটার নয়ডা ও মালকাপুর গ্রামে গম্ভীরের নামে রয়েছে জমি।

অডি কিউ-৫, বিএমডব্লিউ-৫৩০-ডি, মারুতি এসএক্স-৪, টয়োটা করোলা এবং মাহিন্দ্রা বোলেরো স্টিঙ্গারের মতো বিলাসবহুল গাড়ি রয়েছে গম্ভীরের গ্যারাজে।

সব মিলিয়ে গৌতম গম্ভীরের মোট সম্পত্তির পরিমাণ প্রায় ২৬৫ কোটি টাকা বলে দাবি করে একাধিক সূত্র।